《寄陈五先辈》
明代·高柄

春山曾共赏，一别又西风。岐路非关远，心期恨不同。

暮天孤嶂静，秋水夕阳空。为有相思寄，云边送断鸿。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。